Diari Oficial de la Generalitat Valenciana


Sumari del DOGV 4829, del 27-08-2004 (2004/8861)

RESOLUCIÓ 4 d'agost de 2004, del director general d'Universitats i Investigació, per la qual s'adjudiquen ajudes per a projectes d'investigació científica i desenvolupament tecnològic.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4829

Data del DOGV
:   27-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8861


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ 4 d'agost de 2004, del director general d'Universitats i Investigació, per la qual s'adjudiquen ajudes per a projectes d'investigació científica i desenvolupament tecnològic. [2004/8861]
  
Per Orde de 5 de març, del conseller de Cultura, Educació i Esport (DOGV núm. 4.718, de 24 de març), es van convocar, entre altres, ajudes per a projectes d'investigació científica i desenvolupament tecnològic per a l'exercici 2004.
  
Per Resolució de 24 de juny de 2004, del director general d'Universitats i Investigació, es va publicar la relació definitiva de les sol·licituds admeses, excloses i les desistides en la convocatòria.
  
La base 4.1 de l'annex I de l'orde assenyala que finalitzat el procés de selecció, la concessió o la denegació de les ajudes es farà per resolució del director general d'Universitats i Investigació, per delegació del conseller de Cultura, Educació i Esport, i ordena que la resolució de concessió es publique en el Diari Oficial de la Generalitat Valenciana.
  
En virtut de tot això, resolc:
  
Primer
  
Adjudicar les ajudes per a projectes d'investigació científica i desenvolupament tecnològic convocades per mitjà de l'Orde de 5 de març, del conseller de Cultura, Educació i Esport (DOGV núm. 4.718, de 24 de març), a les entitats beneficiàries que s'indiquen en els annexos de la present resolució, i en les quanties que s'hi indiquen. I que correspon l'annex I a la modalitat A i l'annex II a la modalitat B.
  
Les sol·licituds que no figuren en les annexos prevists en l'apartat anterior es consideren denegades. La motivació de la denegació queda acreditada en l'expedient.
  
Segon
  
Notificar a les entitats beneficiàries la resolució de les ajudes, amb indicació dels termes i les condicions de la dita concessió.
  
Les entitats beneficiàries tenen l'obligació de complir amb les obligacions i les normes de justificació que preveuen els annexos I i VIII de la convocatòria.
  
Tercer
  
Publicar la present resolució en el Diari Oficial de la Generalitat Valenciana.
  
D'acord amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei r29/1998, de 13 de juliol, reguladora de la Jurisdicció Contenciosa Administrativa, contra a present resolució, que esgota la via administrativa, es podrà interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant del mateix òrgan que ha dictat l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.
  
València, 4 d'agost de 2004.- El director general d'Universitats i Investigació: Julio Seoane Rey.